104 CQMMENTATIO 



his Pericli laus; qui nihil gratius ac sanctius 

 habuit , quam ut amicis in omnibus gratificaretur. 

 In omnibus ? nisi in iis , quae contra officium 

 pugnarent ; qui quum saepius universae vitae rec- 

 te instituendae dederat praecepta, sic et aliquanrfo 

 colendae amicitiae saluberrimum illud posteris reli- 

 quit , quum diceret : Amicos oportet esse usque adaras. 



S- 8. 



Anlmi magnitude. 



Haec igitur de Periclis ingenio atque indole dic- 

 ta sunto, Visus autem mini fuit in paucis tantum 

 culpandus , in multis laudandus , in plerisque ad- 

 mirandus. Verum , quamquam illud imprimis huic 

 viro laudi tribuendum videtur , quod tot si- 

 mul virtutibus excelleret, quarum singulae suffi- 

 ciant ut oratoris , belli ducis , viri politici no- 

 men immortale reddatur ; fuerunt tamen et alii , 

 qui hac commendatione florerent. Sed aliud 

 quid in Pericle observamus, quod ei proprium 

 ac singulare fuisse, paene dixerim. Est ad- 

 mirabilis ilia excelsaque animi aequitas ac mag- 

 nitude , quae , consuetudine cum Anaxagora aucta 

 ac confirmata, Pericli reliquarum virtutum causa 

 ac veluti fons fuit, quamque igitur, nisi semel ite- 

 rtimque ei defuisset , divinam merito appellaremus* 



Quae virtus , quamvis in publica vita saepius ap- 

 pareret , ibi tamen nonnunquam velut nebulis occul- 



ta- 



